**SUTARTIS Nr.**

**DĖL TURTO DRAUDIMO PASLAUGŲ PIRKIMO**

**\_\_\_\_\_\_\_\_\_\_\_\_\_\_\_\_\_\_\_,** kodas **\_\_\_\_\_\_\_\_\_** (toliau vadinama Draudikas), atstovaujama\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, įgaliojimą patvirtinantis dokumentas),

ir VšĮ Klaipėdos vaikų ligoninė, kodas 190468188, (toliau vadinama Draudėjas), atstovaujama vyriausiojo gydytojo Virginijaus Žalimo, sudarėme šią sutartį:

**1. Sutarties objektas**

1.1. Draudikas įsipareigoja šalių nustatyta tvarka apdrausti sutarties 1 priede nurodytą turtą (medicininę įrangą) (toliau - turtas).

1.2. Draudėjas įsipareigoja sumokėti draudimo įmokas šioje sutartyje nustatyta tvarka.

**2. Draudimo objektas, draudimo sąlygos, kaina**

2.1. Draudimo objektas – VšĮ Klaipėdos vaikų ligoninės panaudos teise naudojama medicininė įranga, išvardinti sutarties 1 priede, kuris yra neatskiriama šios sutarties dalis.

2.2. Turtas draudžiamas likutine verte.

2.3. Bendra draudimo suma (įsigijimo vertė) yra 988687,68 Eur.

2.4 Metinė draudimo įmoka – 1480,95 Eur.

2.5. Kainodaros taisyklės. Sutartyje nustatoma fiksuota paslaugos kaina. t.y. draudimo įmokos dydis. Paslaugos kaina pateikiama eurais, nurodant du skaičius po kablelio*.* Į kainą turi būti įskaičiuotas pridėtinės vertės mokestis (jeigu taikomas), visi mokesčiai ir visos paslaugos teikėjo išlaidos. Paslaugos teikėjas privalo nurodyti taikomą PVM dydį procentais. Paslaugos kaina gali būti keičiama peržiūros atveju pasikeitus Lietuvos Respublikos pridėtinės vertės mokesčio dydžiui. Paslaugos kainos pakeitimas dėl PVM mokesčio pakeitimo skaičiuojamas nuo sutartyje nurodytos paslaugos kainos be PVM pridedant naują PVM tarifo dydį. Perskaičiuota kaina pradedama taikyti nuo Lietuvos Respublikos pridėtinės vertės mokesčio įstatyme, kuriuo keičiasi šio mokesčio tarifas, pakeisto tarifo įsigaliojimo dienos. Perskaičiuota kaina įforminama raštišku šalių susitarimu.

2.6. Franšizė (išskaita) - netaikoma.

2.7. Naudos gavėjas - Klaipėdos miesto savivaldybės administracija.

**3. Draudžiama rizikoms:**

3.1. Ugnies – gaisro, sprogimo, žaibo įtrenkimo, skysčio ištekėjimo iš sprinklerinės įrangos (jai suveikus gaisro metu), valdomų skraidymo objektų, jų dalių ar kroviniams nukritus ar atsitrenkus;

3.2. Vandens – pastato viduje ir išorėje esančių vandentiekio, šildymo, kanalizacijos, gesinimo, drėkinimo ir pan. įrengimų bei jų sistemų avarijos, užšalimo, šalčio poveikio; vandens prasiskverbimo iš gretimų patalpų (nepriklausomai, dėl ko tai atsitiko); skysčio ištekėjimo iš sprinklerinės įrangos ne gaisro metu;

3.3. Gamtos jėgų – audros, krušos, potvynio, liūties, sniego slėgio, grunto įkritimo, grunto nuslydimo;

3.4. Vagystės;

3.5. Stiklo dužimo;

3.6. Trečiųjų asmenų tyčinės veikos;

3.7. Transporto priemonės atsitrenkimo;

3.8. Smūgio bangos.

3.9. Trumpo sujungimo, virš įtampių, elektros įtampos svyravimų ir indukcijos.

**4. Įmokų mokėjimo tvarka**

4.1. Draudimo įmoka mokama iš karto mokėjimo pavedimu, per 30 dienų po sąskaitos-faktūros pateikimo.

**5. Šalių atsakomybė**

5.1. Draudėjas, uždelsęs sumokėti Sutarties 7.2. punkte numatyta tvarka, įsipareigoja Draudikui pareikalavus mokėti Draudikui 0,02 % nuo neapmokėtos sąskaitos dydžio delspinigius, už kiekvieną uždelstą dieną.

5.2. Draudikas, uždelsęs suteikti paslaugas Sutartyje numatytais terminais, moka Draudėjui 0,02 % nuo nesuteiktų paslaugių vertės delspinigius už kiekvieną uždelstą dieną.

5.3. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.

5.4. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali nutraukti sutartį.

5.5. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840. Nustatydamos nenugalimos jėgos aplinkybes, Šalys vadovaujasi 1997 m. kovo 13 d. Lietuvos Respublikos Vyriausybės nutarimu Nr.222 “Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo”.

**6. Sutarties galiojimas ir nutraukimas**

6.1. Sutartis įsigalioja nuo jos pasirašymo dienos ir galioja 12 mėnesių. Sutartis gali būti pratęsta du kartus po 12 mėnesių šalių raštišku susitarimu.

6.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

6.3. Sutartis gali būti nutraukta:

6.3.1. abiejų Šalių rašytiniu susitarimu;

6.3.2. vienos iš Šalių iniciatyva, jeigu Sutarties 5 skyriaus 5.3 punkte nustatytos aplinkybės tęsiasi ilgiau kaip 4 (keturis) mėnesius nuo pranešimo apie jas gavimo dienos;

6.3.3. jeigu per 30 (trisdešimt) dienų nuo pranešimo apie Sutarties 5 skyriaus 5.3 punkte nustatytos aplinkybes gavimo Šalims nepavyksta susitarti dėl reikalingų imtis veiksmų, bet kuri Šalis gali vienašališkai, nesikreipiant į teismą, nutraukti Sutartį raštu pranešusi kitai Šaliai prieš 14 (keturiolika) dienų.

6.4. Draudėjas turi teisę vienašališkai nutraukti Sutartį, jeigu:

6.4.1. Pirkimo sutartis buvo pakeista pažeidžiant šio įstatymo 89 straipsnį;

6.4.2. paaiškėjo, kad Draudikas turėjo būti pašalintas iš Pirkimo procedūros pagal VPĮ 46 straipsnio 1 dalį ar dėl kitų Pirkimo sąlygose nustatytų pašalinimo pagrindų;

6.4.3. paaiškėjo, kad su Draudiku neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

6.4.4. Draudikas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

6.4.5. Draudikas iš esmės pažeidė sutartį. Nustatydamos esminį Sutarties pažeidimą, šalys vadovaujasi LR civilinio kodekso 6.217 str. nuostatomis. Esminiu pažeidimu bus laikoma, jeigu bus pažeistos šios Sutarties 1.1 ir 8.2 punktuose nurodytos nuostatos.

6.4.6. Užtikrinimą (jeigu reikalauta) išdavęs subjektas (garantas, laiduotojas) negali įvykdyti savo įsipareigojimų ir Draudikas, Draudėjui raštu pareikalavus, per 10 (dešimt) dienų nepateikė naujo užtikrinimo tokiomis pačiomis sąlygomis kaip ir ankstesnysis;

6.4.7. Draudikas (ar bent vienas iš Draudiko dalyvių, kai Draudikas yra ūkio subjektų grupė) prarado Viešųjų pirkimų įstatymo 24 straipsnyje nurodytą (jeigu buvo taikyta) statusą arba tokį statusą prarado subpaslaugų teikėjas ir Draudikas jo negali pakeisti tokio subpaslaugų teikėjo kitu, reikalavimus atitinkančiu subpaslaugų teikėju, o be subpaslaugų teikėju pats negali įvykdyti Sutarties;

6.4.8. paaiškėja kitos aplinkybės, dėl kurių Draudikas negalės tinkamai vykdyti Sutarties ir Draudikas negali pateikti pagrįstų įrodymų, kad Sutartį įvykdys tinkamai.

6.5. Draudikas gavęs pranešimą iš Draudėjo dėl Sutarties nutraukimo pagal bet kurią iš 6.4 papunktyje numatytų sąlygų, turi teisę pateikti Draudėjui rašytinius paaiškinimus per 5 (penkias) darbo dienas nuo pranešimo iš Draudėjo gavimo dienos.

6.6. Draudėjas, nesant Draudiko kaltės, turi teisę vienašališkai nutraukti Sutartį įspėjęs apie tai Draudiką ne vėliau kaip prieš 30 (trisdešimt) kalendorinių dienų, nepaisydamas to, kad Draudikas jau pradėjo ją vykdyti. Šiuo atveju Draudėjas privalo sumokėti Draudikui už iki Sutarties nutraukimo suteiktas paslaugas.

6.7. Draudikas, nesikreipdamas į teismą, gali vienašališkai nutraukti Sutartį, jeigu:

6.7.1. Draudėjas ne dėl Draudiko kaltės arba Sutarties 5 skyriaus 5.3 punkte numatytų aplinkybių vėluoja atlikti mokėjimą daugiau kaip 20 (dvidešimt kalendorinių dienų) ir, jeigu Draudikas apie vėlavimą prieš tai raštu pranešė Draudėjui;

6.7.2. Draudėjas sustabdė paslaugų teikimo terminus ir sustabdymas trunka ilgiau, kaip 3 (tris) mėnesius.

6.8. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 5 (penkių) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

**7. Atsiskaitymo tvarka ir sąlygos**

7.1. Draudėjas už gautas paslaugas atsiskaito mokėjimo pavedimu.

7.2. Draudėjas draudimo įmoka už paslaugas apmoka Draudikui iš karto pagal gautą PVM sąskaitą faktūrą per 30 dienų po sąskaitos-faktūros pateikimo.

7.3. Draudikas PVM sąskaitą-faktūrą privalo pateikti naudojantis elektronine paslauga „E.sąskaita“ (elektroninės paslaugos „E.sąskaita“ svetainė pasiekiama adresu [www.esaskaita.eu](http://www.esaskaita.eu)).

7.4. Draudikas sąskaitoje faktūroje turi nurodyti sutarties ir pirkimo numerius.

**8. Subtiekimas**

8.1. Sudarius Sutartį, tačiau ne vėliau negu Sutartis pradedama vykdyti, Draudikas įsipareigoja Draudėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Draudėjas taip pat reikalauja, kad Draudikas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

8.2. Draudikas gali keisti Sutarties priede nurodytus subtiekėjus tik prieš tai raštu pranešęs Draudėjui apie tokio keitimo būtinybę ir gavęs jo raštišką sutikimą.

8.3. Draudikas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

8.4. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Draudėjas reikalauja, kad Draudikas per Draudėjo nustatytą terminą pakeistų minėtą subtiekėją reikalavimus atitinkančiu subtiekėju.

8.5. Draudėjui sutikus su subtiekėjo pakeitimu, Draudėjas kartu su Draudiku raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

**9. Kitos sąlygos**

9.1. Ginčai, kylantys dėl šios sutarties vykdymo, sprendžiami derybų keliu.

9.2. Nepavykus išspręsti ginčo tarpusavio susitarimu, jis sprendžiamas Lietuvos Respublikos įstatymų numatyta tvarka. Teritorinis teismingumas nustatomas pagal Pirkėjo buveinės adresą.

9.3. Sutartis sudaryta dviem egzemplioriais, po vieną kiekvienai šaliai.

9.4. Pirkėjo atsakingas asmuo už sutarties vykdymą – vyriausiosios buhalterės pavaduotoja Monika Bukytė, tel. (8-46) 484 141 fax. (8-46) 310 950. Sutartį ir jos pakeitimus CVP IS skelbia Pirkėjo Viešųjų pirkimų skyrius, tel. (8-46) 434170, (8-46) 434177.

9.5. Pardavėjo kontaktinis asmuo sutarties vykdymui - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9.6. Sutarties priedas – Techninė specifikacija ir draudimo liudijimas Nr. \_\_\_\_\_\_\_\_\_\_\_\_\_ .

**10. Šalių adresai ir rekvizitai:**

|  |  |
| --- | --- |
| Draudikas  \_\_\_\_\_\_\_\_\_\_\_\_\_\_\_\_\_\_\_\_\_  2022 m. \_\_\_\_\_\_\_\_\_\_\_\_\_\_ d.  A.V. | Draudėjas  VšĮ Klaipėdos vaikų ligoninė  K. Donelaičio g.7, 92140 Klaipėda  tel.(846) 484100, faksas (846) 310950  Įmonės kodas 190468188, PVM kodas LT904681811  LUMINOR BANK, AB  banko kodas 40100  a.s. LT674010042300783013  \_\_\_\_\_\_\_\_\_\_\_\_\_\_\_\_\_\_\_  2022 m. \_\_\_\_\_\_\_\_\_\_\_\_\_ d.  A.V. |